Gian Francesco de Majo

Gian Francesco de Majo (1732–1770) var en komponist fra den napolitanske skolen.  

de Majo er først og fremst kjent for sine drøyt 20 operaer, men skrev også mye kirkemusikk som oratorier, kantater og messer.Don Michael Randel: The Harvard biographical dictionary of music

 Liv 
Gian Francesco de Majo ble født inn i en musikerfamilie: faren Giuseppe de Majo var hoffrganist og fra 1745 første kapellmester ved det kongelige hoffkapellet. Gian Francesco studerte med onkelen Gennaro Manna og grandonkelen Francesco Feo.  Den musikalske utdanningen må ha vært intensiv, for allerede som femtenåring debuterte han som andrecembalist ved hoffkapellet. Tre år senere begynte han å få regelmessig lønn og steg i gradene til andreorganist i 1758. Fra denne tiden kjenner man hovedsakelig til kirkemusikalske verk fra hans hånd.   

Han debuterte med sin første opera Ricinero Re de´ Goti i 1759 i Parma og oppførte den med suksess året etter i Roma. Fra nå var den operaer han konsentrerte seg om. De første tegnede på tuberkulose begynte å vise seg på denne tiden.

Tross suksessen med sine operaer fikk han komposisjonsundervisning hos padre Giovanni Battista Martini i Bologna. Der ble han også kjent med den kjente kastratsangeren Carlo Broschi. Etter mange suksessfylte produksjoner ved nesten alle kultursentra i Europa, vendte han tilbake til Napoli i 1765 i håp om å bli utnevnt til farens etterfølger. I stedet ble Niccolò Piccinni utnevnt, og de Majo forlot Napoli til fordel for nye operaprosjekter.  

På begynnelsen av 1770 tvang en forverret helse ham tilbake til Napoli der han døde 17. november samme år.

de Majo var svært høyt skattet i sin samtid. Da den 14-årige Mozart hørte de Majos kirkemusikk under et besøk i Napoli, beskrev han i et brev musikken som «bellissima». Ved siden av operaer skrev de Majo kirkemusikk, eksempelvis oratoriet Gesù sotto il pso della croce (1764). Som sine samtidige Niccolò Jommelli og Tommaso Traetta var han i stand til å skrive musikk på de formene som var vanlige på deres tid. Alt ettersom hva oppdragsgiverne ønsket leverte de Majo klassiske opera serie eller «reformoperaer» av samme kvalitet.

 Operaer 
+ Operaer komponert av de MajoSabine Rademacher i programheftet til en oppføring av operaen Allessandro nell´ Indie ved Nationaltheater Mannheim
Omtrentlige tidsangivelser er markert med (?) Oppføringssted Tittel på operaen Librettist År Parma Ricimero, re de´ Goti Pietro Pariati og Apostolo Zeno 1759 Napoli Astrea placata … 1759 Napoli Cajo Fabricio Apostolo Zeno 1760 Livorno Almeria Marco Coltellini 1761 Venezia Artaserse Pietro Metastasio 1762 (?) Torino Catone in Utica Pietro Metastasio 1762 (?) Roma Demofoante Pietro Metastasio 1763 Wien Alcide negli Orti Esperidi Marco Coltellini 1764 Mannheim Ifigenia in Tauride Mattia Verazi 1764 Torino Montezuma Vittorio Amedeo Cigna-Santi 1765 Madrid La costancia dichosa - 1765 Mannheim Allessandro nell´Indie Pietro Metastasio 1766 Venezia Antigono Pietro Metastasio 1767 (?) Roma Antigone Gaetano Roccaforte 1768 (?) Roma Adriano in Siria Pietro Metastasio 1769 (?)

 Referanser 

Kategori:Barokkomponister
Kategori:Klassisistiske komponister
Kategori:Italienske komponister
Kategori:Personer fra Napoli